ഗാന്ധി പീസ് ഫൗണ്ടേഷന്റെ സ്വതന്ത്ര്യ ദിനാഘോഷം ചിറയിന്കീഴ്: മുരുക്കുംപുഴ ഗ്രാമത്തിലുള്ളവരെ ഡിജിറ്റല് സാക്ഷരരാക്കുമെന്ന് പി.എന് പണിക്കര് ഫൗണ്ടേഷന് വൈസ് ചെയര്മാന് എന്. ബാലഗോപാല് പറഞ്ഞു. ഗാന്ധി പീസ് ഫൗണ്ടേഷന്റെ ആഭിമുഖ്യത്തില് മുരുക്കുംപുഴ ഹൈസ്കൂളില് നടന്ന 75ാമത് സ്വാതന്ത്ര്യ ദിനാഘോഷ പരിപാടികള് ഉദ്ഘാടനം ചെയ്യുകയായിരുന്നു അദ്ദേഹം. ഗാന്ധി പീസ് ഫൗണ്ടേഷന് സെക്രട്ടറി മുരുക്കുംപുഴ സി. രാജേന്ദ്രന്റെ അദ്ധ്യക്ഷതയില് പ്രമുഖ സ്വതന്ത്ര്യസമരസേനാനികളായിരുന്ന എം.എ. ഖാന്, അബ്ദുല് ഖാദര് എന്നിവരുടെ പുത്രന്മാരായ സെയിഫ് ഖാന്, അബ്ദുല് റഷീദ് എന്നിവരെ എന്. ബാലഗോപാല് ആദരിച്ചു. മുരുക്കുംപുഴ ഹൈസ്കൂളില് നിന്ന് എസ്.എസ്.എല്.സിക്ക് എല്ലാ വിഷയങ്ങള്ക്കും എ പ്ലസ് നേടിയ 14 വിദ്യാര്ത്ഥികള്ക്ക് ഗാന്ധിജിയുടെ ആത്മകഥ സമ്മാനമായി നല്കി. പ്രൊഫ. എം.പി. മന്മഥന് അനുസ്മരണം മുരുക്കുംപുഴ രാജേന്ദ്രന് നിര്വഹിച്ചു. മംഗലപുരം ഗ്രാമപഞ്ചായത്ത് പ്രസിഡന്റ് സുമ ഇടവിളാകം മുഖ്യപ്രഭാഷണം നടത്തി. ഗാന്ധി പീസ് ഫൗണ്ടേഷന് നിര്വാഹക സമിതിയംഗം എം.എം. ഉമ്മര്, സ്കൂള് മാനേജര് അഡോള്ഫ് ലോപ്പസ്, വാര്ഡ് മെമ്ബറും പി.ടി.എ പ്രസിഡന്റുമായ മീന അനില്, പ്രഥമ അദ്ധ്യാപിക ഷീല കെ.എസ്, അദ്ധ്യാപകന് സജി.എസ് എന്നിവര് പങ്കെടുത്തു.